Miladin Šobić

Miladin Šobić (cyr. Миладин Шобић) – czornogōrski śpiywok a poeta, jedyn ze nojpopularniyjszych wykōnowcōw downyj Jugoslawije. 

 Biografijo 
Rodziōł sie we 1956. we mieście Nikšić, kaj skōńczōł strzednio szkoła. Sztudiyrowoł turystyka we Dubrovniku i gynau tyn period sztudyje miarkuje sie za nojwożniyjszy dlo jego twōrczości. Pod wpływym sztudynckigo życio napisoł swoje nojbarzij wywołane śpiywki: We 1975. zadebjutowoł utworym «To sam ja» (To'ch je jo), kero we strzodowisku dubrovnickich sztudyntōw ôtrzimała sztatus niyformalnego hymny. Rok niyskorzij na muzycznym festiwalu «Omladina 76» we Suboticy zdobōł drugi plac za śpiywka «Daj nam neba» (Dej nōm nieba). 

Niyskorzij przekludziōł sie do Saraewa, kaj ôsiōngnōł szczyt swojij kariery. We 1980. wydoł swōj piyrszy albōm «Ožiljak» (Szram) we wydownictwie Diskoton. Z tego albōmu pochodzōm legyndarne śpiywki na sztudyncko-społeczne tymaty: «Dżemper za vinograd» (Cwiter do winnice), «Kad bi došla Marija» (Kej by prziszła Marija), a tyż «Ne pokušavaj mijenjat me» (Niy prōbuj mie smiyniać) a «A vrijeme ide dalje» (A czas ciecze dalij). 

We 1982. wydoł albōm «Umjesto gluposti» (Miost gupot) ze śpiywkami takimi jak «Od druga do druga» (Ôd kamrata do kamrata) a «Opet krivi tip» (Zaś zły typ). Z tym albōmym puściōł sie we kōncertowo sztreka, w rōmkach keryj nawiydzoł tyż sztudyncke kluby a małe miasta. 

Wczos nojwiynkszych sukcesōw Šobića trefiōła familijno tragedyjo. Jego siestra Šeherezada zapadła na ciynżko niymoc a umrzōła. Po tym zdarzyniu Šobić zakōńczōł kariera a wycofoł się ze publicznego życio. Skuli tego nigdy niy bōł wydany trzeci albōm, nad kerym Šobić robiōł, ze roboczym mianym «Barutana ljubavi» (Pulwer przōnio), niy doszło tyż do spṓłpracy we duecie ze Lionelym Richiym. 

 Dyskografijo 
 Single 
 «To sam ja» (1975.)
 Albōmy 
 «Ožiljak» (1981.)
 «Umijesto gluposti (1982.)

 Familijo 
Ôd niego siostrzyniec je Vanja Radovanović, tyż śpiywok, kery reprezyntowoł Czorno Gōra na kōnkursie Ojrowizyje we 2016.

Category:Muzykanty
Category:Czornogōrce